CELEX: 62009CN0136
Language: fi
Date: 2009-04-10 00:00:00
Title: Asia C-136/09: Ennakkoratkaisupyyntö, jonka Areios Pagos (Kreikka) on esittänyt 10.4.2009 — Organismos Sullogikis Diacheirisis Dimiourgon Theatrikon kai Optikoakoustikon Ergon v. DIVANI AKROPOLIS Anonimi Xenodocheiaki kai Touristiki Etaireia

20.6.2009   
            
            
               FI
            
            
               Euroopan unionin virallinen lehti
            
            
               C 141/32
            
         Ennakkoratkaisupyyntö, jonka Areios Pagos (Kreikka) on esittänyt 10.4.2009 — Organismos Sullogikis Diacheirisis Dimiourgon Theatrikon kai Optikoakoustikon Ergon v. DIVANI AKROPOLIS Anonimi Xenodocheiaki kai Touristiki Etaireia
   (Asia C-136/09)
   2009/C 141/56
   Oikeudenkäyntikieli: kreikka
   
      Ennakkoratkaisua pyytänyt tuomioistuin
   
   Areios Pagos
   
      Pääasian asianosaiset
   
   
      Valittaja: Organismos Sullogikis Diacheirisis Dimiourgon Theatrikon kai Optikoakoustikon Ergon
   
      Vastapuoli: DIVANI AKROPOLIS Anonimi Xenodocheiaki kai Touristiki Etaireia
   
      Ennakkoratkaisukysymys
   
   
               1)
            
            
               Onko se, että hotellinpitäjä pelkästään ja ainoastaan asettaa hotellihuoneisiin televisiolaitteita ja liittää ne hotelliin sijoitettuun keskusantenniin, ilman hotellinpitäjän mitään muuta toimea tai harjoittamaa välitystä tai puuttumista asiaan, direktiivin 2001/29/EY 3 artiklan 1 kohdassa tarkoitettua teoksen välittämistä yleisölle, ja erityisesti kysytään, onko Euroopan yhteisöjen tuomioistuimen edellä mainitussa asiassa C-306/05, Sociedad General de Autores y Editores de España (SGAE) vastaan Rafael Hoteles SA, 7.12.2006 antaman tuomion mukaan nyt esillä olevassa asiassa kyse signaalin edelleen lähettämisestä televisiolaitteiden välityksellä asiakkaille, jotka majoittuvat hotellihuoneisiin, hotellinpitäjän asiaa koskevan teknisen toiminnan avulla?